Գտնվում է Երևանից՝ 14 կմ հեռավորության վրա՝ Արարատի մարզում: Բնակչությունը՝ 23670 մարդ, մակերեսը՝ 18.7 կմ²: Մասիսը զարգացել է, որպես Երևանի արբանյակ քաղաք։ 1960-ական թվականների վերջերից սկսած՝ քսան տարում, Մասիսը նպաստավոր տնտեսաաշխարհագրական դիրքի և զարգացած երկաթուղային հանգույցի շնորհիվ ձեռք էր բերել հանրապետության խոշորագույն մատակարար քաղաքի կարգավիճակ։ Այստեղ է տեղակայված Երևանը սպասարկող խոշոր երկաթուղային հանգույցը, Արարատյան դաշտի գյուղատնտեսական մթերքների պահածոյացման մի շարք գործարաններ: